Извештај о раду за 2020. годину Актива Београд

**12.12.2019.** На састанку Београдског актива, на предлог дотадашње председнице Бранке Јемуовић, за новог председника актива једногласно изабрана Невена Влајић, професор у ОШ „Светозар Марковић“ на Врачару. Записник послат свим учесницима.

**јануар 2020.** Ревидиран списак руководилаца општинских актива наставника географије, утврђено да Барајево и Савски венац немају представника (Марко Ивановић je престао да ради у основној школи). Послати позиви на адресу школа како би се попунила упражњена места.

Присуствовали смо уживо (пре короне) и онлајн промоцијама уџбеника за 7. разред.

**25.02.2020.** Одржан први састанак у ОШ „Светозар Марковић“, присуствовало 14 наставника – руководилаца општинских актива. Записник послат свим учесницима.

**27.02.2020**. Приликом предаје наше листе предлога за чланове ИО у СГД-у одржан састанак са проф. Мирком Грчићем. Функцију секретара друштва преузео Воја Деђански.

**10.03.2020.** Мејлом на info@sgd.org.yu затражено обавештење о такмичењима.

**март 2020.** Отказано такмичење, школе прешле на онлајн наставу, због епидемиолошке ситуације Ковида 19 није било састанака актива уживо.

**април-јун.** Чланови нашег актива учествовали су у снимању часова за РТС, док је супервизор снимања била наша истакнута чланица Светлана Поповић из ОШ „Михајло Петровић Алас“.

Невена Влајић, председница Београдског актива географа

Извештај о раду за 2021. годину Актива Београд

**20.01.2021.**  Формирана вајбер група „БАГ – руководиоци општина“ ради лакше и брже комуникације. На групи размењујемо мишљења, информације о семинарима, слободним колегама за замене на часовима...

**22.01.2021.** У вајбер групу укључен представник ИО СГД Славољуб Јовановић.

**25.01.2021**. Одржан први онлајн састанак: На Гугл мит-у присутно 10 наставника из 9 општина, сви остали учествовали путем мејлова и вајбер порука. Тема: такмичења.

**26.01.2021.** Прибављено мишљење свих 17 општинских актива. Обављена комуникација свих руководилаца општинских актива са наставницима са општина ради добијања мишљења о изласку на такмичења.

**29.01.2021.** Састављен записник са састанка 25.01. и послат мејлом СГД-у.

**01.02.2021.** Реализована идеја о повезивању са активима и подружницама на нивоу Србије – ФОРМИРАН ГАС (Географски актив Србије). Умрежен 21 од 26 округа. Идеја Светлане Поповић која се званично обратила, пре 2 године, СГД-у и ШУ са идејом о формирању координационог тела.

Циљ: брзи проток информација, идеја и размена примера добре праксе како би се унапредио наставни процес

• Актуелна тема такмичење, упознати чланови са одлуком 17 актива БаГ да не постоје епидемиолошки услови за одржавање истих и дописом упућеним друштву

• Невена Влајић је упознала чланове са предлогом листе за ИО СГД, као и коме смо све упутили дописе до сада

**04. 02.2021.** На предлог Иване Коцић, председница актива послала допис Кризном штабу, адресиран на сајт Владе Србије.Одговор (или потврда пријема) никада није стигао.

**08.02.2021.** СГД одлучио да се не одржи такмичење.

**17.02.2021.** Одржан други онлине састанак на тему: побољшање статуса наставника географије у односу на друштво и заједницу. Записник послат учесницима.

**18.02.2021.** БАГ упознат са писмом којим се захваљујемо председнику М. Грчићу на подршци у вези са неповољном епидемиолошком ситуацијом за организацију такмичења и упознајемо га са идејом да се умрежимо на нивоу Србије. Друштво потврдило пријем мејла и захвалило се на сугестијама.

**22.02. 2021.** СГД још једном од нас тражио преиспитивање одлуке о неодржавању такмичења, рок 26.02. до када ИО треба да заседа, одлука непромењена.

**25.02.2021.** На иницијативу БАГ-а одржан трећи у 2021. години, а први заједнички онлајн састанак БАГ и ГАС преко Гугл мит-а. На састанак позвани и представници СГД-а, али се нису одазвали.

**28.02.2021.** Послат СГД-у на мејл info@sgd.org.yu записник са састанка ГАС и БАГ. Између осталог затражено да Марко Ђорђевић буде на листи за избор чланова ИО СГД.

Иако није било званичних састанака, обе вајбер групе користили смо за дељење информација о промоцијама уџбеника за 8. разред, обукама за орјентиринг, културним догађајима, едукативним садржајима корисним за наставу, анализи комбинованог теста...

Ружица Џелатовић је предложила да поново покренемо питање другог часа у 5. разреду, такмичења у 5. и 6.

**18.06.2021**. Вајбер групи ГАС се придружује Наташа Бировљев, такође члан ИО СГД.

Уследила је летња пауза.

**23.08.2021.** Супервизор Светлана Поповић, позвала је наставнике заинтересоване за снимање часова за 8. разред да се пријаве.

**30.08.2021.** Добили смо позив за Изборну скупштину СГД-а на мејл председнице актива, који је прослеђен на 60 адреса.

**17.09.2021.** Марко Ђорђевић председник Подружнице СГД Ниш послао мејл Друштву да се организује live пренос Скупштине.

**25.09.2021.** Присуствовали смо Изборној скупштини СГД на којој наша листа кандидата није дата на гласање.

**26.09.2021.** Поднет кратак извештај о дешавањима на Скупштини.

**20.11.2021.** Инициран састанак БАГ. На вајбер групу постављена анкета за изјашњавање о месту састанка – уживо или онлајн. Састанак планиран у првој половини децембра.

**Новембар-децембар.** Припремали смо се за састанак актива и питали се хоће ли бити такмичења. Састанак нисмо одржали. Подружница Ниш је са нама поделила тестове за школска такмичења. Питања о искуству са ИОП-3, остала су без одговора.

Предлог активности у наредном периоду:

3. Пререгистрација Актив Београда у подружницу

4. Формирати Базу података - јединствени списак свих наставника географије у основним школама на територији Београда. Потребни подаци: име и презиме, школа, проценти у настави, телефон и мејл

5. Систематизација информација о обукама, семинарима, вебинарима, промоцијама и сл.

6. Организација стручних предавања, дебата, решавања недоумица...

7. Актуелизација сајта друштва као информативног средства

извештај сачиниле

Јелена Томић и Невена Влајић